โรคน้ำตาคลอคืออะไร
โรคน้ำตาคลอ โรคน้ำตาคลอ มิได้หมายความถึง โรคขี้ร้องไห้ หรือขี้แย มิใช่โรคที่เกิดจากผงเข้าตา หรือเยื่อตาอักเสบ และก็ไม่ใช่โรคที่เกิดจากขนตาเก ทิ่มเข้าไปด้านใน หรือเปลือกตาม้วนเข้าด้านในเช่นกัน หากแต่ โรคน้ำตาคลอ หมายถึง โรคท่อน้ำตาตัน เป็นโรคที่พบว่า ตาข้างหนึ่งข้างใดมีน้ำตาคลอ คอยแต่จะเอ่อท้นออกมาบริเวณหัวตา หรือเปลือกตาล่างตลอดเวลา น้อยคนที่จะเป็นพร้อมกันทั้งสองข้าง คนไข้จะบ่นกับแพทย์ผู้ตรวจว่าวัน ๆ เช็ดแต่น้ำตา ไม่รู้มันท้นมาจากไหนกัน เช็ดหรือซับน้ำตาจนบางครั้งเปลือกตาแดงช้ำ และพลอยอักเสบส่งไปเลยก็มี อะไรคือสาเหตุ ก่อนจะทราบว่าอะไรคือสาเหตุควรจะทราบคร่าว ๆ ว่า ลูกตาของคนเรามีระบบการสร้างและขับน้ำตาอย่างไรเสียก่อน น้ำตาที่หล่อเลี้ยงลูกตาให้ชุ่มชื้นหรือมีแววเป็นประกายแลดูสดใส ตาสะอาด ไม่กระด้างและแห้งเหมือนตาคนตาย ก็เพราะมีน้ำตาคอยหล่อเลี้ยงนี่แหละครับ น้ำตาที่หล่อเลี้ยงลูกตาถูกสร้างมาจากต่อมน้ำตาที่มีนิวาสสถานอยู่ตรงบริเวณใต้เปลือกตาบนค่อนไปทางด้านหน้า แล้วยังซุกตัวเองอยู่ใต้เปลือกขอบกระดูกเบ้าตาอีกชั้นหนึ่งด้วย มีขนาดเท่า ๆ กับปลายนิ้วหัวมือ เป็นรูปยาวรี ไม่สามารถจะคลำได้ในภาวะปกติ นอกเสียจากเกิดการอักเสบบวม หรือเป็นมะเร็งที่ต่อม จะโตยื่นล้ำย้อยลงมาทางด้านล่าง พอจะคลำด้วยปลายนิ้วมือเราได้ ตัวต่อมน้ำตาจะมีท่อขับน้ำตาที่สร้างแล้วให้น้ำตาไหลซึมเพื่อหล่อเลี้ยงลูกตาด้านหน้าอยู่ประมาณ 10-12 ท่อเล็ก ๆ เมื่อน้ำตาถูกขับมาจากต่อม จะไหลลงมาเคลือบตาด้านหน้าดังกล่าวแล้ว จากนั้นด้วยกลไกการกะพริบตาของคนเรา ทำให้น้ำตาที่หล่ออยู่ถูกขับออกไป โดยจะไหลเข้าสู่รูเปิดของทางเดินน้ำตา ซึ่งมีอยู่บริเวณหัวตาทั้งบนและล่าง ถ้าท่านส่องกระจกดูตาตัวเอง แล้วเอานิ้วชี้ดึงเปลือกตาล่างให้แบะลงโดยเฉพาะตรงบริเวณหัวตา จะมองเห็นมีรูเล็ก ๆ ตรงขอบตาหนึ่งรู รูนี้แหละที่จะเป็นทางให้น้ำตาที่ถูกขับไล่ด้วยการกะพริบตา หรือหลับตาแรง ๆ ไหลเข้าสู่ท่อใหญ่ซึ่งซุกอยู่ชิดกระดูกดั้งจมูกแล้วไหลลงล่างตามท่อส่งออกเข้าสู่โพรงจมูก เป็นอันสุดท้ายดังรูป ภาพวาด แสดงทางเดินของน้ำตา เริ่มตั้งแต่ขับออกจากต่อมน้ำจนกระทั่งไหลลงสู่โพรงจมูกส่วนล่าง ตามทิศทางของลูกศร ขอบเปลือกตาด้านบนจะมีรูเปิดเล็ก ๆ หนึ่งรูเช่นเดียวกับด้านล่างและอยู่ตรงกันพอดี ช่วยขับน้ำตาเข้าสู่ท่อใหญ่ไหลลงสู่โพรงจมูกเช่นเดียวกับรูที่เปลือกตาล่างส่วนตาอีกข้าง ก็จะมีลักษณะของการสร้างและขับน้ำตาเช่นเดียวกัน เหตุที่ทำให้น้ำตาท้นเอ่อเข้าตาอยู่ตลอดเวลา ก็จะมีต้นตอมาจากภาวการณ์อุดตันของรูเปิดบริเวณหัวตาทั้งด้านล่างที่กล่าวนี้แหละครับ ทำให้น้ำตาไหลผ่านเข้าสู่ท่อใหญ่ใกล้ดั้งจมูกไมได้ หรืออาจจะเป็นเพราะมีการอุดตันบริเวณใดบริเวณหนึ่ง นับตั้งแต่รูเปิดบริเวณหัวตาเรื่อยไปจนกระทั่งรูที่เปิดออกสู่โพรงจมูกด้านล่างโน่นเลยก็ได้ อะไรเล่าที่จะเป็นตัวต้นเหตุให้เกิดการอุดตันดังกล่าว ต้นเหตุที่ทำให้เกิดการอุดตันมีได้จากหลายสาเหตุ ทั้งนี้ก่อนจะกล่าวถึงว่า อะไรคือต้นเหตุของการอุดตัน อยากจะเรียนให้ทราบก่อนว่า ภาวะน้ำตาท้นนี้ สามารถเกิดได้นับตั้งแต่เด็กแรกเกิด ช่วงหนึ่ง กับอีกช่วงหนึ่ง คือ ช่วงอายุเข้าวัยกลางคน ถึงวัยชรา หมายถึงตั้งแต่ 40 ปีขึ้นไป ช่วงระหว่างกลางของสองอายุนี้ไม่ค่อยพบ ทำไมถึงเป็นเช่นนี้ ไม่มีใครทราบแน่ ทำให้พวกหนุ่ม ๆ สาว ๆ สบายใจไปได้ว่า การจะเป็นโรค น้ำตาคลอ จากภาวะท่อน้ำตาอุดตันมีน้อย แต่อาจจะน้ำตาคลอจากอย่างอื่น ไม่เกี่ยวกับเรื่องนี้เสียละมากกว่า มิใช่หรือ สาเหตุที่จะพบว่าน้ำตาคลอตาข้างใดข้างหนึ่ง หรือ 2 ข้างในเด็กแรกเกิด หมายถึง นับตั้งแต่หลังคลอดประมาณ 2 อาทิตย์ไปแล้ว เพราะเด็กแรกเกิดจะเริ่มมีน้ำตาให้เห็นประมาณวันที่ 10-12 พ่อแม่เด็กหรือผู้ปกครอง หรือกุมารแพทย์ จะสังเกตว่าตาเด็กข้างนั้น ๆ จะมีน้ำตาคลออยู่ตลอดเวลา และอาจมีขี้ตาปนด้วยเป็นครั้งคราว ทั้งนี้เป็นเพราะท่อส่งน้ำตา ให้น้ำตาไหลลงสู่โพรงจมูกตันเสียแล้ว หรือมิฉะนั้นรูเปิดบริเวณขอบตาใกล้หัวตามีเนื้อเยื่อ หรือเศษเยื่ออะไรบาง ๆ ไปอุดคลุมไว้ น้ำตาเข้าไม่ได้ พบว่า ประมาณ 1 ใน 100 ของเด็กแรกเกิด มักมีภาวะน้ำตาคลอจากการที่มีอะไรอุดท่อน้ำตา ในจำนวนนี้ 90 เปอร์เซ็นต์ มีสาเหตุมาจากเซลล์ที่อยู่ในน้ำคาวปลาภายในโพรงมดลูกเข้าไปอุดขณะที่ทารกยังขดอยู่ภายในนั้น ที่เหลือ 9 เปอร์เซ็นต์ เกิดจากเซลล์ที่ก่อตัวเป็นท่อน้ำตาแตกแยกตัวให้เป็นช่องไม่สมบูรณ์ อีก 1 เปอร์เซ็นต์ ที่เหลือ อาจเป็นเพราะโครงกระดูกที่ก่อตัวเป็นดั้งจมูกผิดรูปผิดร่างไป ทำให้ท่อระบายน้ำตาที่วางทอดขนานไปกับผิวส่วนหน้ากระดูกบริเวณดังกล่าว ถูกบีบ หรือผิดรูปผิดร่างไป น้ำตาที่ไหลลงมาออกสู่โพรงจมูกไม่ได้ จึงทันอยู่บริเวณส่วนขอบตาด้านบน ส่วนในคนอายุ 40 ปีขึ้นไป สาเหตุที่แท้จริงยังไม่ทราบ ส่วนมากจะมีความสัมพันธ์กับภาวะก่อนหรือหลังจะหมดการมีประจำเดือนของคุณน้า หรือคุณป้าคนนั้น ๆ เพราะสถิติที่มีอยู่ตำราท่านว่า ในกลุ่มที่เป็นตอนอายุมาก ๆ นี้ 8 ใน 10 คน มักพบในผู้ป่วยเพศหญิงที่อยู่ในระยะก่อนหรือหลังจะหมดประจำเดือนดังกล่าว ในผู้ป่วยที่เป็นคุณลุงหรือคุณอาพบน้อย ท่านผู้อ่านที่เป็นชายก็คงสบายใจไปได้อีกขั้น สาเหตุอื่น ๆ ที่พอจะเป็นข้อสนับสนุนการเกิดภาวะนี้ได้ อาจจะมีจากการเป็นโรคเยื่อตาอักเสบเรื้อรัง หรือโดนกระทบกระแทกบริเวณดั้งจมูกถูกตัดขาด หรือมีการอักเสบ ติดเชื้อแบคทีเรีย ทำให้ช่องทางอุดตัน ฯลฯ เป็นต้น
โรคท่อน้ำตาตัน เป็นโรคที่พบว่า ตาข้างหนึ่งข้างใดมีน้ำตาคลอ คอยแต่จะเอ่อท้นออกมาบริเวณหัวตา หรือเปลือกตาล่างตลอดเวลา น้อยคนที่จะเป็นพร้อมกันทั้งสองข้าง คนไข้จะบ่นกับแพทย์ผู้ตรวจว่าวัน ๆ เช็ดแต่น้ำตา ไม่รู้มันท้นมาจากไหนกัน เช็ดหรือซับน้ำตาจนบางครั้งเปลือกตาแดงช้ำ และพลอยอักเสบส่งไปเลยก็มี อะไรคือสาเหตุ ก่อนจะทราบว่าอะไรคือสาเหตุควรจะทราบคร่าว ๆ ว่า ลูกตาของคนเรามีระบบการสร้างและขับน้ำตาอย่างไรเสียก่อน น้ำตาที่หล่อเลี้ยงลูกตาให้ชุ่มชื้นหรือมีแววเป็นประกายแลดูสดใส ตาสะอาด ไม่กระด้างและแห้งเหมือนตาคนตาย ก็เพราะมีน้ำตาคอยหล่อเลี้ยงนี่แหละครับ น้ำตาที่หล่อเลี้ยงลูกตาถูกสร้างมาจากต่อมน้ำตาที่มีนิวาสสถานอยู่ตรงบริเวณใต้เปลือกตาบนค่อนไปทางด้านหน้า แล้วยังซุกตัวเองอยู่ใต้เปลือกขอบกระดูกเบ้าตาอีกชั้นหนึ่งด้วย มีขนาดเท่า ๆ กับปลายนิ้วหัวมือ เป็นรูปยาวรี ไม่สามารถจะคลำได้ในภาวะปกติ นอกเสียจากเกิดการอักเสบบวม หรือเป็นมะเร็งที่ต่อม จะโตยื่นล้ำย้อยลงมาทางด้านล่าง พอจะคลำด้วยปลายนิ้วมือเราได้ ตัวต่อมน้ำตาจะมีท่อขับน้ำตาที่สร้างแล้วให้น้ำตาไหลซึมเพื่อหล่อเลี้ยงลูกตาด้านหน้าอยู่ประมาณ 10-12 ท่อเล็ก ๆ เมื่อน้ำตาถูกขับมาจากต่อม จะไหลลงมาเคลือบตาด้านหน้าดังกล่าวแล้ว
2.จักษุวิทยา (จักษุวิทยา) - Ophthalmology